Det viser nye tal fra Danmarks Statistik. Over de seneste fem år er antallet af hjemmebesøgene i Nordjylland faldet med 10 procent, men i enkelte kommuner er faldet drastisk større - som i Mariagerfjord, hvor faldet over samme fem år er hele 36 procent. Men det skyldes, at ordningen er blevet mere frivillig, påpeger borgmester Hans Christian Maarup. - Vi fik indtryk af, at nogle borgere over 75 syntes, at det var voldsomt, at vi sådan kom på besøg, siger han til DR Nordjylland. Derfor ændrede kommunen tilbuddet, så man ikke længere fastsatte besøgsdatoer på forhånd, men i stedet for sender ældre borgere et tilbud om at de selv kan kontakte kommunen. Det er en gennemgående tendens på landsplan, vurderer Ældre Sagen. Lovændringer har lempet kravene til kommunerne, og der sorteres mere i, hvem som får besøg.

Referat:
Færre ældre nordjyder får forebyggende hjemmebesøg af deres kommune.